14. ΝΟΜΟΣ υπ΄ αριθ. 2110 της 24/27 Απρ. 1952 Περί λήξεως της μετά της Αυστρίας εμπολέμου καταστάσεως. Άρθρον μόνον. –Κηρύσσεται τερματισθείσα από της 21ης Απρ. 1948 ή μεταξύ Ελλάδος και Αυστρίας υπάρξασα εμπόλεμος κατάστασις υπό την επιφύλαξιν της δια της συνθήκης ειρήνης ρυθμίσεως των εκ του πολέμου προκυψάντων ζητημάτων και υφισταμένων μεταξύ των δύο χωρών διαφορών. Πάσα τροποποίησις, συμπλήρωσις, κατάργησις ή λήξις εφαρμογής εν όλω ή εν μέρει διατάξεων κειμένων νόμων, επιβαλλομένη συνεπεία της κατά την προηγούμενην παράγραφον λήξεως της εμπολέμου καταστάσεως μεταξύ Ελλάδος και Αυστρίας, ως και η άρσις μέτρων ληφθέντων συνεπεία της εμπολέμου ταύτης καταστάσεως, δύναται να γίνη δια Β.Δ/των προτάσει των αρμοδίων Υπουργών εκδιδομένων, εκτός εάν δυνάμει των διατάξεων τούτων επιτρέπεται η δι΄ ετέρων διοικητικών πράξεων ρύθμισις των περί ων η παρούσα παράγραφος ζητημάτων. 